คําสั่งกรมบังคับคดีที่ 711/2561เรื่อง การดําเนินการแจ้งคําสั่งให้บุคคลผู้เป็นหนี้ลูกหนี้หรือมีทรัพย์สินของลูกหนี้อยู่ในครอบครองแจ้งข้อมูลให้ เจ้าพนักงานพิทักษ์ทรัพย์ทราบ ตามมาตรา 24/1 แห่งพระราชบัญญัติล้มละลาย พุทธศักราช 2483--------------------------------- เพื่อให้การปฏิบัติงานในหน้าที่ของเจ้าพนักงานพิทักษ์ทรัพย์เกี่ยวกับการพิจารณาดําเนินการ แจ้งคําสั่งให้บุคคลผู้เป็นหนี้ลูกหนี้หรือมีทรัพย์สินของลูกหนี้อยู่ในครอบครองแจ้งข้อมูลให้เจ้าพนักงาน พิทักษ์ทรัพย์ทราบ ตามมาตรา 24/1 แห่งพระราชบัญญัติล้มละลาย พุทธศักราช 2483 เพิ่มโดย พระราชบัญญัติล้มละลาย (ฉบับที่ 10) พ.ศ. 2561 เป็นไปโดยเรียบร้อย เหมาะสม และเป็นแนวทางเดียวกัน อันจะําให้คดีล้มละลายดําเนินไปอย่างมีประสิทธิภาพ เป็นประโยชน์แก่ราชการและประชาชน อาศัยอํานาจ ตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดย พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ ข้อ ๑ คําสั่งนี้ให้ใช้บังคับกับคดีล้มละลายที่ยื่นฟ้อง ตั้งแต่วันที่พระราชบัญญัติล้มละลาย(ฉบับที่ 10) พ.ศ. 2561 มีผลใช้บังคับ คือวันที่ 3 มีนาคม พ.ศ. 2560 เป็นต้นไป ข้อ ๒ กรณีที่ได้ความตามทางสอบสวนจากลูกหนี้หรือบรรดาเจ้าหนี้หรือบุคคลอื่นว่า บุคคลหนึ่ง บุคคลใดเป็นหนี้ลูกหนี้หรือมีทรัพย์สินของลูกหนี้อยู่ในความครอบครอง แต่ยังไม่มีพยานหลักฐานที่รับฟังได้ โดยแน่ชัด ให้เจ้าพนักงานพิทักษ์ทรัพย์แจ้งคําสั่งเป็นหนังสือให้บุคคลดังกล่าวมาแจ้งข้อมูลเกี่ยวกับหนี้หรือ ทรัพย์สินของลูกหนี้ต่อเจ้าพนักงานพิทักษ์ทรัพย์ ตามมาตรา 24/1 แห่งพระราชบัญญัติล้มละลาย พุทธศักราช 2583 โดยให้แจ้งไปว่าหากบุคคลดังกล่าวไม่แจ้งข้อมูลเกี่ยวกับหนี้หรือทรัพย์สินของลูกหนี้ภายในกําหนด อาจมีความผิดต้องระวางโทษปรับ และให้แจ้งไปด้วยว่าบุคคลดังกล่าวอาจยื่นคําขอต่อศาลแสดงถึงเหตุจําเป็น ที่ไม่อาจแจ้งข้อมูลได้ภายในกําหนดเวลา ตามมาตรา 173/1 แห่งพระราชบัญญัติล้มละลาย พุทธศักราช 2483 ตามแบบหนังสือท้ายคําสั่งนี้ แล้วดําเนินการต่อไปดังนี้ 2.1 เมื่อได้แจ้งคําสั่งเป็นหนังสือตามวรรคหนึ่งแล้วให้เจ้าพนักงานพิทักษ์ทรัพย์ติดตาม ผลการส่งหนังสือดังกล่าว หากส่งได้โดยชอบตามกฎหมายแล้ว ให้ลงนัดไว้ 1 เดือน นับแต่วันที่การส่งหนังสือ มีผลตามกฎหมาย เมื่อครบกําหนดนัดให้เจ้าพนักงานพิทักษ์ทรัพย์ตรวจสอบ ถ้าบุคคลดังกล่าวมาแจ้งข้อมูล เกี่ยวกับหนี้หรือทรัพย์สินของลูกหนี้ภายในกําหนดให้เจ้าพนักงานพิทักษ์ทรัพย์มีคําสั่งในเรื่องดังกล่าวต่อไป กรณีบุคคลดังกล่าวยื่นคําร้องขออนุญาตขยายระยะเวลาการแจ้งข้อมูลภายในกําหนดให้เจ้าพนักงานพิทักษ์ทรัพย์เสนอผู้อํานวยการกองเพื่อมีคําสั่งอนุญาตให้ขยายระยะเวลาไปอีก 1 เดือนนับแต่วันครบกําหนด 2.2 หากบุคคลดังกล่าวไม่แจ้งข้อมูลเกี่ยวกับหนี้หรือทรัพย์สินของลูกหนี้ภายในกําหนด ระยะเวลาตามข้อ 2.1 ให้เจ้าพนักงานพิทักษ์ทรัพย์ตรวจสอบว่าบุคคลดังกล่าวได้ยื่นคําขอต่อศาลแสดงถึง เหตุที่ตนไม่อาจแจ้งข้อมูลได้หรือไม่ประการใด (ก) หากได้ความว่าบุคคลดังกล่าวมิได้ยื่นคําขอต่อศาลให้เจ้าพนักงานพิทักษ์ทรัพย์สอบสวน ข้อเท็จจริงเบื้องต้น หากพบว่ามีมูลการกระทําความผิดอาญาหรือไม่มีมูลกระทําความผิดอาญาให้เสนอ ผู้บังคับบัญชาตามลําดับชั้นเพื่อพิจารณาตั้งสํานวนคดีอาญาเพื่อทําการสอบสวนคดีอาญาเกี่ยวกับล้มละลาย ตามมาตรา 173/1 และพิจารณาดําเนินการต่อไป หรือยุติเรื่องแล้วแต่กรณี (ข) หากบุคคลดังกล่าวยื่นคําขอต่อศาลแสดงถึงเหตุที่ตนไม่อาจแจ้งข้อมูลได้แต่ศาล ยกคําขอ ให้เจ้าพนักงานพิทักษ์ทรัพย์ค้าเนินการตาม (ก) ต่อไป (ค) หากศาลมีคําสั่งให้ผู้ขอแจ้งข้อมูลให้เจ้าพนักงานพิทักษ์ทรัพย์ ภายในเวลาที่ศาลกําหนด ให้เจ้าพนักงานพิทักษ์ทรัพย์ลงนัดไว้ และเมื่อพ้นระยะเวลาที่ศาลกําหนดแล้ว ให้เจ้าพนักงานพิทักษ์ทรัพย์ ตรวจสอบว่าบุคคลดังกล่าวได้แจ้งข้อมูลเกี่ยวกับหนี้หรือทรัพย์สินของลูกหนี้ภายในกําหนดเวลาที่ ศาลสั่งหรือไม่ หากไม่แจ้งภายในกําหนดให้เจ้าพนักงานพิทักษ์ทรัพย์ดําเนินการตาม (ก) ต่อไปข้อ ๓ สําหรับกรณีที่เจ้าพนักงานพิทักษ์ทรัพย์แจ้งอายัดเงินฝาก หลักทรัพย์ ตราสาร หน่วยลงทุน และสิทธิเรียกร้องอื่นใดที่จําเลยมีสิทธิได้รับไปยังธนาคารต่างๆ จํานวน 23 ธนาคาร กับทั้งให้ธนาคารแจ้งข้อมูล การเช่าตู้นิรภัยของจําเลยให้แก่เจ้าพนักงานพิทักษ์ทรัพย์ โดยระบุข้อความตามมาตรา 24/1 แห่งพระราชบัญญัติ ล้มละลาย พุทธศักราช 2483 ตามหนังสือซักซ้อมความเข้าใจ ที่ ยธ 0512/ว 4 ลงวันที่ 15 มีนาคม 2561 นั้นให้ถือว่าเจ้าพนักงานพิทักษ์ทรัพย์ได้เรียกให้มาแจ้งข้อมูลเกี่ยวกับหนี้หรือทรัพย์สินของลูกหนี้แล้ว โดยให้ เจ้าพนักงานพิทักษ์ทรัพย์ดําเนินการตามข้อ 2.1 และ 2.2 ต่อไป แล้วแต่กรณีข้อ ๔ บุคคลหรือนิติบุคคลที่มีข้อตกลงแลกเปลี่ยนเชื่อมโยงข้อมูลบุคคลล้มละลายและข้อมูล ทรัพย์สินทางระบบอิเล็กทรอนิกส์กับกรมบังคับคดี เมื่อมีการส่งข้อมูลทางระบบอิเล็กทรอนิกส์แล้ว ให้ถือว่า บุคคลหรือนิติบุคคลได้รับทราบคําสั่งของเจ้าพนักงานพิทักษ์ทรัพย์และได้แจ้งข้อมูลเกี่ยวกับหนี้และทรัพย์สิน ตามมาตรา 24/1 แห่งพระราชบัญญัติล้มละลาย พุทธศักราช 2483 แล้ว ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 16 ตุลาคม พ.ศ. 2561 (ลงชื่อ) รื่นวดี สุวรรณมงคล (นางสาวนวดี สุวรรณมงคล) อธิบดีกรมบังคับคดี